CELEX: 62015TA0692(01)
Language: el
Date: 2021-07-07 00:00:00
Title: Υπόθεση T-692/15 RENV: Απόφαση του Γενικού Δικαστηρίου της 7ης Ιουλίου 2021 — HTTS κατά Συμβουλίου (Εξωσυμβατική ευθύνη – Κοινή εξωτερική πολιτική και πολιτική ασφάλειας – Περιοριστικά μέτρα κατά του Ιράν – Κατάλογος των προσώπων και οντοτήτων σε βάρος των οποίων επιβάλλεται η δέσμευση κεφαλαίων και οικονομικών πόρων – Κατάφωρη παράβαση κανόνα δικαίου ο οποίος απονέμει δικαιώματα σε ιδιώτες)

23.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 338/16
            
         
      Απόφαση του Γενικού Δικαστηρίου της 7ης Ιουλίου 2021 — HTTS κατά Συμβουλίου
      (Υπόθεση T-692/15 RENV) (1)
      
      (Εξωσυμβατική ευθύνη - Κοινή εξωτερική πολιτική και πολιτική ασφάλειας - Περιοριστικά μέτρα κατά του Ιράν - Κατάλογος των προσώπων και οντοτήτων σε βάρος των οποίων επιβάλλεται η δέσμευση κεφαλαίων και οικονομικών πόρων - Κατάφωρη παράβαση κανόνα δικαίου ο οποίος απονέμει δικαιώματα σε ιδιώτες)
      (2021/C 338/19)
      Γλώσσα διαδικασίας: η γερμανική
      
         Διάδικοι
      
      
         Ενάγουσα: HTTS Hanseatic Trade Trust & Shipping GmbH (Αμβούργο, Γερμανία) (εκπρόσωπος: M. Schlingmann, δικηγόρος)
      
         Εναγόμενο: Συμβούλιο της Ευρωπαϊκής Ένωσης (εκπρόσωποι: J.-P. Hix και M. Bishop)
      
         Παρεμβαίνουσα υπέρ του εναγομένου: Ευρωπαϊκή Επιτροπή (εκπρόσωποι: R. Tricot, C. Hödlmayr, J. Roberti di Sarsina και M. Kellerbauer)
      
         Αντικείμενο
      
      Αίτημα βάσει των άρθρων 268 και 340 ΣΛΕΕ για την αποκατάσταση της ζημίας την οποία η ενάγουσα υποστηρίζει ότι υπέστη λόγω της καταχωρίσεως της επωνυμίας της, αφενός, με τον εκτελεστικό κανονισμό (ΕΕ) 668/2010 του Συμβουλίου, της 26ης Ιουλίου 2010, για την εφαρμογή του άρθρου 7 παράγραφος 2 του κανονισμού (ΕΚ) αριθ. 423/2007 σχετικά με ορισμένα περιοριστικά μέτρα κατά του Ιράν (ΕΕ 2010, L 195, σ. 25), στο παράρτημα V του κανονισμού (ΕΚ) 423/2007 του Συμβουλίου, της 19ης Απριλίου 2007, σχετικά με ορισμένα περιοριστικά μέτρα κατά του Ιράν (ΕΕ 2007, L 103, σ. 1), και, αφετέρου, με τον κανονισμό (ΕΕ) 961/2010 του Συμβουλίου, της 25ης Οκτωβρίου 2010, σχετικά με περιοριστικά μέτρα κατά του Ιράν και την κατάργηση του κανονισμού (ΕΚ) αριθ. 423/2007 (ΕΕ 2010, L 281, σ. 1), στο παράρτημα VIII του κανονισμού 961/2010.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την αγωγή.
               
            
                  2)
               
               
                  Η HTTS Hanseatic Trade Trust & Shipping GmbH φέρει τα δικαστικά έξοδά της καθώς και τα έξοδα του Συμβουλίου της Ευρωπαϊκής Ένωσης σχετικά με την παρούσα διαδικασία καθώς και με τη διαδικασία στην υπόθεση T-692/15.
               
            
                  3)
               
               
                  Κάθε διάδικος φέρει τα δικαστικά έξοδά του σχετικά με τη διαδικασία C-123/18 P.
               
            
                  4)
               
               
                  Η Ευρωπαϊκή Επιτροπή φέρει τα δικαστικά έξοδά της σχετικά με την παρούσα διαδικασία, τη διαδικασία στην υπόθεση T-692/15, καθώς και τη διαδικασία C-123/18 P.
               
            
         (1)  EE C 59 της 15.2.2016.